**PRESSEMELDING**

Mai 2014

**Ny treårs avtale**

**IF skadeforsikring valgte Hertz**

Skadeforsikringsselskapet IF har valgt Hertz som sin leiebilpartner i Norden for de neste tre årene. Integrasjonsmulighetene, et landsdekkende nettverk og innovative løsninger er grunnene til at IF fornyet med Hertz.

**Integrasjon**

Hertz har gjennom flere år utviklet systemer som sikrer en effektiv prosess fra skaden oppstår på egen bil til kunden sitter i en erstatningsbil. Disse innovative løsningene var viktig da IF besluttet å fornye avtalen med Hertz.

* Vi har vært godt fornøyd med leveransene fra Hertz. Integrasjonen mot vårt skadesystem fører til at våre kunder på en enkel, rask og sikker måte får den erstatningsbilen de ønsker. Det er en service våre kunder setter meget stor pris på, sier **Stig Grongstad**, Leder Innkjøp Motor Norge i IF.

Hertz sertifiseringer og nettverk var også viktig for IF

* Hertz har utleiepunkter overalt hvor våre kunder ferdes. Når en skade oppstår er en erstatningsbil aldri langt unna. I tillegg har Hertz kvalitets- og driftssertifiseringer som sikrer gode og stabile leveranser, sier **Stig Grongstad i IF.**

**Alt med mobilen**

Hertz mener kunder som IF er med å utvikle bedriften videre gjennom sine klare krav knyttet til teknologi, servicekonsepter og enkelhet for brukeren. Nå skal det bli enda enklere å hente ut en erstatningsbil på verkstedet.

* IF er en stor og viktig kunde som vi er stolte av å beholde for nye tre år. På egen hånd, og i fellesskap med IF, skal vi nå utvikle systemene videre. Et av målene er at man raskt skal kunne bekrefte og hente ut leiebilen med mobilen. Papirer som må signeres og bilnøkler som må utleveres tilhører snart fortiden, sier **Trygve Simonsen, adm. direktør i Hertz Bilutleie**.

**Kontaktinformasjon**

Leder Innkjøp Motor Norge i IF skadeforsikring Stig Grongstad, mobil 93 48 04 86

Administrerende direktør i Hertz Trygve Simonsen, mobil 90 64 35 76



**Om Hertz**

Hertz er representert i 148 land på samtlige kontinenter med over 8800 utleiestasjoner som leier ut mer enn 33 millioner leiebiler per år. Hertz, som er verdens eldste leiebilselskap, ble etablert i 1918 i Chicago, USA. I 1968 åpnet Hertz sin første stasjon i Norge. Hertz Norge er i dag markedsledende med over 170 utleiepunkter over hele landet som blant annet dekker samtlige flyplasser.... [Vis mer](http://www.mynewsdesk.com/no/pressroom/hertz-norge)

Hertz er representert i mer enn 150 land på samtlige kontinenter med over 10 000 lokasjoner som leier ut mer enn 33 millioner leiebiler per år.

I 1968 åpnet Hertz sin første lokasjon i Norge. Hertz Norge er i dag markedsledende med over 500 utleiepunkter over hele landet som blant annet dekker samtlige flyplasser. Leiebilflåten i Norge består av nærmere 6 000 nye og moderne biler.

Samtlige lokasjoner i Hertz Norge er miljø- og kvalitetssertifisert gjennom standardene ISO 14001 og 9001 og OHSAS 18001 for arbeidsmiljø og sikkerhet.